Diari Oficial de la Generalitat Valenciana


Sumari del DOGV 4365, del 25-10-2002 (2002/11987)

RESOLUCIÓ de 23 de setembre de 2002, de la Direcció General d'Ordenació i Innovació Educativa i Política Lingüística, per la qual s'aprova determinat projecte editorial per a l'Educació Infantil i s'autoritza l'ús del material curricular corresponent en centres docents públics i privats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/11367


Data del document
:   23-09-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * material d'ensenyament
    * edició
    * indústria del llibre

RESOLUCIÓ de 23 de setembre de 2002, de la Direcció General d'Ordenació i Innovació Educativa i Política Lingüística, per la qual s'aprova determinat projecte editorial per a l'Educació Infantil i s'autoritza l'ús del material curricular corresponent en centres docents públics i privats de la Comunitat Valenciana. [2002/X11106]
  
El Decret 187/1994, de 13 de setembre (DOGV del 22.09.94), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, i el seu ús en els centres docents. Este decret determina com a objecte de supervisió els projectes editorials i definix els requisits que han de tindre per a la seua aprovació, la qual cosa implicarà l'homologació dels materials didàctics curriculars que resulten del seu desenrollament perquè puguen ser utilitzats en centres docents públics i privats.
  
L'article 6 de l'Orde de 16 de desembre de 1994, de la Conselleria de Cultura, Educació i Ciència (DOGV de 3 de gener de 1995), per la qual es desplega el Decret 187/1994, establix que correspon al director general d'Ordenació i Innovació Educativa i Política Lingüística, per resolució, aprovar els projectes editorials i homologar els materials que els despleguen.
  
En virtut d'això, vistos els projectes editorials presentats a supervisió i els informes del Servici d'Ordenació Acadèmica, esta direcció general resol:
  
Primer
  
Aprovar, per a l'Educació Infantil, el projecte editorial supervisat que se cita en l'annex, i homologar el material didàctic curricular que resulte del seu desenrollament per a la utilització en els centres docents de la Comunitat Valenciana.
  
Segon
  
Els materials curriculars que resulten dels projectes editorials hauran de reflectir l'autorització en els termes següents: ?Material didàctic curricular homologat per al segon cicle de l'Educació Infantil, elaborat segons el projecte editorial aprovat per Resolució de 23 de setembre de 2002, de la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència?.
  
Contra esta resolució, que no esgota la via administrativa, els interessats podran interposar-hi un recurs ordinari davant el conseller de Cultura, Educació i Ciència en el termini d'un mes comptador a partir de la publicació en el Diari Oficial de la Generalitat Valenciana.
  
València, 23 de setembre de 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Editorial Voramar Santillana. Del projecte editorial Baúl Encantado per al segon cicle de l'Educació Infantil sols s'autoritzen 3 quaderns temàtics per alumnes de 3, 4 i 5 anys que desenrotllen unitats globalitzades, i la carpeta de recursos per al professor o professora.
  
S'autoritza, de manera extraordinària, per la primera edició del mencionat projecte, el superllibre de la Comunitat Valenciana que haurà d'ajustar-se a la normativa vigent en la resta d'edicions que es publiquen.
  
No són autoritzats per considerar que no són materials curriculars a efectes d'allò que s'exposa en l'article segon del Decret 187/1994, els materials que no desenrotllen les unitat globalitzades en les tres àrees d'Educació Infantil previstes en l'article 5 del Decret 19/1992, que desenrotlla el currículum de l'Educació Infantil en la Comunitat Valenciana: làmines d'art, CD de cançons i audicions musicals, quaderns per a la família, CD de cançons per a casa i la carpeta d'escola de pares.